b"\n_START_ARTICLE_\nBanc d'Espanya (Tarragona)\n_START_SECTION_\nHist\xc3\xb2ria\n_START_PARAGRAPH_\nL'edifici va ser constru\xc3\xaft el 1928 per l'arquitecte Joan de Zavala i Lafora._NEWLINE_Va funcionar durant molts anys com a seu del Banc d'Espanya a Tarragona, des de 1878 (en un altre edifici) fins al 31 de desembre de 2003. El 16 de mar\xc3\xa7 de 2010 l'immoble va ser transferit a l'Ajuntament de Tarragona. En aquell moment l'ajuntament tenia la voluntat de convertir-ho en un centre d'informaci\xc3\xb3 i atenci\xc3\xb3 als turistes aix\xc3\xad com un centre d'interpretaci\xc3\xb3 hist\xc3\xb2ria de T\xc3\xa0rraco. Amb la inestabilitat econ\xc3\xb2mica mai es va arribar a executar aquest projecte valorat en 4,5 milions d'euros. El 2014 el consistori planejava fer una cessi\xc3\xb3 de l'espai per convertir-ho en un Museu de la Qu\xc3\xadmica de divulgaci\xc3\xb3 del Complex Petroqu\xc3\xadmic de Tarragona. El 2016 es va anunciar que la part enjardinada de l'edifici s'obriria al p\xc3\xbablic."